
ŠAKIŲ RAJONO SAVIVALDYBĖS MERAS

POTVARKIS
DĖL APDOVANOJIMO PADĖKOS RAŠTAIS

2022 m. rugsėjo 30 d. Nr. MP-
Šakiai

Vadovaudamasis Lietuvos Respublikos vietos savivaldos įstatymo 20 straipsnio 4 dalimi, 
apdovanoju rugsėjo mėnesį Padėkos raštais:
Uždarosios akcinės bendrovės „Kuchmistrai“ direktorę Jolitą Briedę - už darbštų ir nuoseklų darbą vadovaujant autentiškoje Zyplių dvaro aplinkoje įkurtam ir Lietuvos didikų virtuvės paveldą puoselėjančiam „Kuchmistrų“ restoranui, už siekį išsaugoti ne tik kulinarinį, bet ir kultūrinį Šakių krašto paveikslą darniai bendradarbiaujant ir palaikant kasdieninį ryšį su toje teritorijoje veikiančiomis kultūros įstaigomis, už indėlį į vientisos rajono turizmo strategijos puoselėjimą, už paveldo ir verslo sinergijos sukūrimą ir ypatingas patirtis šiuolaikiniams keliautojams, apsistojusiems unikaliame viešbutyje „Zyplių dvaro oficina“. Linkiu sėkmingų kūrybinių ieškojimų bei malonių atradimų. 
Uždarosios akcinės bendrovės „Gulbelė“ teisininkę Liną Tarnauskienę - už nuoširdų darbą, tinkamus sprendimus, asmenines iniciatyvas, koncentruotą požiūrį į modernią, šiuolaikišką, lanksčiai ir atsakingai dirbančią įmonę, kuri jau įsitvirtino tarp Lietuvos verslo lyderių, už indėlį puoselėjant krašto paveldą siekiant aukščiausio turizmo paslaugų kokybės standarto, aktualaus turinio pateikimo bei šiuolaikiškos komunikacijos, už Šakių rajono reprezentavimą regioniniame bei nacionaliniame lygmenyje, už projekto „Zanavykų krašto kultūros savitumo ir tradicijų išsaugojimas, kuriant dokumentinius filmus“ filmavimo lokacijų koordinavimą, už mūsų regiono vaikų ir paauglių skatinimą domėtis naujausiomis technologijomis. Įmonės trijų dešimtmečių gyvavimo proga linkiu ir toliau kantriai ir nuosekliai realizuoti savo gebėjimus ir mintis viso Šakių krašto gerovei.
[bookmark: _Hlk104815720][bookmark: _Hlk104816044]Skulptorių Saulių Kriščiukaitį - už mums labai svarbios istorinės atminties išsaugojimą, už įžvalgas ir meniškus sprendimus kuriant paminklą, skirtą Melno taikos sutarties 600 metų sukakčiai paminėti, kuris garbingai stovės Sudarge primindamas apie tai, jog Melno sutartimi nustatytos sienos dalis nuo Vištyčio ežero iki Nemuno ties Sudargo piliakalniais išliko praktiškai nepakitusi iki šių dienų ir tai yra unikalus atvejis visos Europos istorijoje. Dėkodamas linkiu prasmingų darbų, šviesių dienų ir stiprios sveikatos.
[bookmark: _Hlk115418645]Asociacijos Kauno apskrities bajorų draugijos vadovę Kristiną Giedraitienę - už iniciatyvą, skirtą dėmesį ir partnerystę reikšmingo Lietuvai istorinio įvykio - Melno taikos sutarties 600-ųjų metinių sukakties - įamžinimą, pastatant paminklą Sudarge. Jūsų indėlis Sūduvos metams - svarus ir ilgaamžis. Dėkodamas linkiu ir toliau savo patirtį ir gebėjimus realizuoti istorinės atminties aktualizavimui ir visos valstybės gerovės kūrimui. Šv. Adalberto - Lietuvos Didžiosios
Kunigaikštystės - riterių ordino vadovą Artūrą Giedraitį - už iniciatyvą, skirtą dėmesį ir partnerystę reikšmingo Lietuvai istorinio įvykio - Melno taikos sutarties 600-ųjų metinių sukakties - įamžinimą, pastatant paminklą Sudarge. Jūsų indėlis Sūduvos metams - svarus ir ilgaamžis. Dėkodamas linkiu ir toliau savo patirtį ir gebėjimus realizuoti istorinės atminties aktualizavimui ir visos valstybės gerovės kūrimui.


Savivaldybės meras				                       Edgaras Pilypaitis

Tarybos ir mero sekretoriato vedėja

